Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 64

2. évfolyam „A” tagozat Fejlesztési feladatok Hangszeres és zenei ismeretek – Az eddig tanult hangkészlet bõvítése, fõfogásokkal is könnyen játszható trillák. – Az artikulációk szerepe a furulyajátékban. – Tizenhatodok, nyolcad szünet, nyújtott ritmus, nyolcad felütés. – Régi és új stílusú magyar népdalok. – A játszott anyag formai elemzése az életkornak megfelelõ szinten: azonosság, hasonlóság, különbségek felismerése stb. A hangszerkezelés fejlesztése – Az alapfunkciók (testtartás, légzéstechnika, kéztartás) állandó ellenõrzése és fejlesztése. – Tartott hangok gyakorlása minimális crescendo–decrescendo–val. – A hangindítás és hangismétlés gyorsítása a nyelv lazaságának megõrzésével. – Társas zenélés: furulya kísérettel, duók. Ajánlott tananyag Markovich J.: GRADUS a barokk furulyához 2. Bali J.: Furulyaiskola I. Béres J.: Furulyaiskola I., II. (EMB 5406, 7062) Keuning, Hans P.: 30 simple studies Giesbert, F. J.: 77 Daily Exercises Anonymus: Allemande (EMB 4303) Anonymus: Angol tánc (EMB 7888) Anonymus: Hajdútánc (EMB 7888) Anonymus: Rondo (EMB 7888) Bach, J. S.: Menuett (EMB 14090/118) Purcell, H.: A pásztor (EMB 8959) Követelmények Jól értelmezhetõ beintés a kamarapartner felé. Jól megalapozott testtartás, légzés, hangindítás, hüvelykujjtechnika. A tanult hangkészlet biztonságos olvasása és fogásainak ismerete. A tü–dü hangindítások zökkenõmentes, de megszólalásában határozottan megkülönböztethetõ alkalmazása. Dúr skálák gyakorlása. Rövidebb lélegzetû etûdök. Egyszerûbb táncdarabok értelmesen tagolt megszólaltatása a már megismert artikulációk és trillák alkalmazásával, kotta nélkül is. Az év végi vizsga ajánlott anyaga – Skála lehetõleg figurációkkal kotta nélkül. – Egy népdal, kotta nélkül. – Egy etûd. – Két különbözõ karakterû tánctétel, kísérettel lehetõleg kotta nélkül.

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes